cyanic-selkie/wikianc huggingface dataset:
Ésprécions et dictons picards
B
Bieu conme un aloéyeus : « Beau comme un journalier », très beau (les journaliers, ouvriers itinérants, étant un événement quand ils arrivaient dans un village, notamment pour les dames...). Bieu conme un fiu d'fète : « beau comme un fils (garçon) de fête », beau comme un garçon bien habillé à l'occasion d'une fête Boin fruit prouvient d'boinne esmance : « Bon fruit provient de bonne semence », équivalent de le fruit ne tombe jamais loin de l'arbre ou les chiens ne font pas des chats. Bruler ch'jor : « Brûler le jour », être négligent, référence aux lampes que les négligents laissaient brûler le jour.
C
Ch'est toudis l'pu laid baudet qui passe s' tète au-dsus dé chl'héyure : « C'est toujours le baudet le plus laid qui passe la tête par-dessus la haie », il faut rester discret, celui qui se met en avant c'est souvent de la vantardise
N
N'ète met poin dins min ju ! : « Ne te mets pas dans mon jeu » (Ne t'occupe pas de mes affaires !)
V
Vaque qui braie perd eune gueulée ! : « Vache qui pleure perd une gorgée ! », à table, pour se moquer de celui qui ne parle pas. Vo min fiu, i vaut miux aller à ch'molin qu'à ch'médecin !
Constant Malva
Constant Malva (1903 - 1969)
Alphonse Bourlard, (dit Constant Malva) l'est né l'9 d'octobe 1903 à Couargnon dins ch' Borinage (Bergike) et pi l'est défuncté au 15 éd moai 1969 à Saint-Josse-ten-Noode (Bergike). Ch' est un mineur et pi écrivin prolétarien.
In 1919, à kinze ans, i d'vint mineur ed fond conme sin père au carbonnage du Rieu du Cœur à Couargnon. In 1940, i s'értire del mine.
In 1923, il est au Parti communisse mais in 1928 i dvient trotskysse (Parti Socialiste Révolutionnaire). In 1936, il est révolutionnaire indépindant. Il a écrit din ch'jornal Le Drapeau rouge.
I fait partie du groupe Rupture aveuc chés surréalisses del Prouvinche Hénau.
Pindant l'djerre, Malva est din l' misére. Il est soupçonné de collaboration.
Adalbaud
Adalbaud ch'est un gayant del ville d' Abscon (Nord). Il est mérrié aveuc l'aute gayant Rictrude.
Adalbaud étôt un comte ed Doï au début du VIIe sièque à l' cour du roé Dagobert Ier. In 632, i prind conme feume ène princhesse d'Aquitaine, Rictrude.
Hin•nin-su-Cojeul
Hin•nin-su-Cojeul (in frinsé: Hénin-sur-Cojeul) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.
Saint-Gratien (Sonme)
Saint Gratien d'Anmien
Ech nom i vient éd Saint Gratien d'Anmien, martyrisé par chés Romains in 303 apré Jésus Crisse.
Rouen
Rouen ch’est unne vile franchoése qui s’treuve in Neurmindie in Franche. Ch’est l’pus grande vile ed Neurmindie pi ch’est l’capitale istorike pi adménistrative d’el région.
Istoére
El vile eud Rouen a s'lonmoét Rotomagos d'ech tans d'chés Gauloés. A s'lonmoét aprés Rotomagus in latin quanqu'chés Romains is ont prins l'Gaule.
Créquoése
L' Créquoése ch’est ène tiote rivière dins l’ région Nord-Pas-d'Caleus. Ch'est un affluint éd la Canche in rive droéte.
L' Créquoése a sich affluints :
Saint-Njèr-lès-Eutie
Saint-Njèr-lès-Eutie ( Saint-Léger-lès-Authie in frinsé ) ch' est eune conmeune picarte située dins ch' départmint del Sonme et pi dins l'région Picardie.
Jean-Pierre Defontaine
Jean-Pierre Defontaine, l'est né au 4 ed févrié 1937 à Mamouille (Pas-d'Calés).
Mimbe du Parti radical éd gueuche, il a té député du Pas-d'Calés.
Jean-Pierre Defontaine a té présidint du Racing Club ed Linse (1976 - 1979).
Moyecques
Moyecques' ch'est un p'tit hamiau deul conmune ed Landrethun-le-Nord dins ch' Pas-d'Calés ( Heuts-d'Franche ).
À Moyecques, il y a ech site dit « forteresse d' Mimoyecques », éq ch'étoait une base souterraine construite pèr chés nazis pindant l' Sgonde Djerre Mondiale pour lancer des V-3 vers Londe.
Alphonse Sagebien
Alphonse Eléonor Sagebien (Wavans, 1807 - Anmien, 1892) ch' est ch' magineu d’inne reue à iau : « l' reule Sagebien ».
Il a étudié chés coukes éd minerés du Pas-d'Caleus; i foait deul métallurdjie, pis il est aragé pèr l’idrolique.
Biauvo
Biauvo (in frinsé: Beauvois) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Nord-Pas-d'Caleus.
Henneveux
Henneveux (in flaminke: Hanevo) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.
Chés monumints pi lius d'mémoére
Au Moïen Âche, saint Folquin, évêque éd Therwane, il a foait jaillir ène source pour boére dins ch' village.
Sgonde Djerre Mondiale
Èl Sgonde Djerre mondiale o l' Deusième Djerre mondiale ch' est un conflit armé à l'échelle planétoère éq va du 1er ed séctimbe 1939 au 2 ed séctimbe 1945. Èl djerre-lo al o opposé deus camps : chés Alliés et pi l’ Axe Rome-Berlin-Tokyo.
Catédrale Nou-Danme ed Chartres
El catédrale Nou-Danme ed Chartres ch’est unne catédrale ed tchulte catolike dédièe à l’Vierche Marie qui s’truve à Chartres in Franche.
Sgonde Djerre Mondiale
Axe Rome-Berlin-Tokyo
Cobelligérants
Satellites
Hénu
Hénu ch'est ène conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.
XV Picard RC
Ech XV PICARD Rugby Club ch'est ch' clup ed rugby d' Tournai. Ch' club il est dins ch' district du Hénau éd la FBRB.
Église
Unne église ch’est ch’liu d’tchulte à ches crétiens.
Catédrale Nou-Danme ed Rins
El catédrale Nou-Danme ed Rins ch’est unne catédrale ed tchulte catolike dédièe à l’Viergue Marie qui s’truve à Rins, dins l’région Grand-Èst in Franche.
Diochèse
Un diochèse ch’est unne réunnion d’paroéches dins unne région.
Catédrale Sainte-Marie d'Baïonne
El catédrale Sainte-Marie d’Baïonne ch’est unne catédrale qui s’truve à Baïonne in Franche.
Évèke
Un évèke ch’est ch’chef erligieus à un diochèse.
Catédrale Nou-Danme d'Estrasbourc
El catédrale Nou-Danme d’Estrasbourc ch’est unne catédrale ed tchulte catolike dédièe à l’Viergue Marie qui s’truve à Estrasbourc in Franche.
Catédrale Sant-Étienne ed Toul
El catédrale Sant-Étienne ed Toul ch’est unne catédrale ed tchulte catolike dédièe à Sant-Étienne qui s’truve à Toul in Franche.
Abaïe d'Port du Salut
L' Abaïe d'Port du Salut ch'est eune fondation trapiste du XIIe sièke située dins l' conmune d'Entrammes (Maïenne), située à 15 kilomètes du chinte éd Laval.
Catédrale Sainte-Cécile d'Albi
El catédrale Sainte-Cécile d’Albi ch’est unne catédrale ed tchulte catolike dédièe à Sainte-Cécile qu'a s’truve à Albi in Franche.
Catédrale Saint-Piéarre ed Bieuvais
El catédrale Saint-Piéarre ed Bieuvais ch’est unne catédrale ed tchulte catolike dédièe à ch’Saint-Piéarre qui s’truve à Bieuvais dins chl’Oése in Picardie.
Chole catédrale al est fort unnike por pusiurs roaisons. Al o ch’pus heut keur à ch’monne (48,50 mètes) pi inte 1569 pi 1573 al o ‘tè ch’pus heut batimint umain janmoais bati avuc ès tour qui fzoét 153 mète d’heuteur. Moais a n’o janmoais ‘tè finite, si à l’avoét ‘tè, a sroét l’pus grande catédrale ed Franche, coér pus grande eq chole d’Anmyin.
Belle-pi-Houllefort
Belle-pi-Houllefort (in frinsé: Belle-et-Houllefort, in flamint : Belle-Hollevoorde) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Nord-Pas-d'Caleus.
Béhagnies
Béhagnies ch'est ène conmeune picarte, plachée dins ch' départémint   dech Pas-d'Caleus pi dins  l'  région Nord-Pas-d'Caleus.
Chartres
Chartres ch’est unne vile in Franche.
Chartres est connute por ès catédrale, unne ed ches pus grandés pi d’ches pus bélés d’Franche.
Sung Jae-gi
Sung Jae-gi ( in Coréin : 성재기 ; 成在基 ), l'est né in 1967 à Daegu et défuncté à Séoul in 2013. Il avoait conme pseudo Simheon ( 심헌, 審軒, 心軒 ). Il a créé in 2008 Honme éd Corée ( 남성연대 男性連帶), qu' est un groupe pour chés droés des honmes in Corée du Sud.
Notes
In coréin, Sung ch'est ch'nom d' famille.
Rins
Rins (/ʁɛ̃s/, in franchoés Reims) ch’est unne vile in Franche. A s’truve dins l’région Grand-Èst pi dins ch’départmint d’el Marne.
Ches abitants à l’vile is sont lonmès ches Rémoés.
À Rins, os put vir el catédrale Nou-Danme ed Rins, l’porte à ch’capite pi l’basilike Saint-Rémi.
Bénifontinne
Bénifontin·ne (in frinsé: Bénifontaine) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Nord-Pas-d'Caleus.
Église Catolike
Echl’Église Catolike (catolike cho vient d’καθολικός in viu grec qui vut dire « unniversel ») ch’est chl’Église crétienne qu’erconnoét l’autoritè à chl’évèke ed Rome (qu’os lonme ech Pape) conme dingne succhédeus à chl’Apostoéle Pière conme ménisse d’ech tchulte crétien. Ches fidèles à chèle Église os zzes lonme ches catolikes.
Landrethun-lès-Arde
Landrethun-lès-Arde ( in frinsé: Landrethun-lès-Ardres, in flaminke:Landerten ) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Heuts-d'Franche.
Paques
Paques ch'est el fiète el pus importante du cristianime. Ale conmémore el résurreccion d' Jésus, éq ch' Nouvieu Testamint situe au surlinnemain del Passion, ( « ech troésième jour » ). El solennité, précédée per el Smangne sainte, ale conmince ch' diminche Paques.
Birle-Monchel
Birle-Monchel (in frinsé: Berles-Monchel) ch'est ène  conmeune picarte, plachée dins ch' départémint   dech Pas-d'Caleus pi dins  l'  région Nord-Pas-d'Caleus.
François Villon
François Villon, nè in 1431 (à Paris ?) pi mort aprés 1463, il o ‘tè un poète franchoés d’el fin d’ech Moéyin Age.
Ès vie
Écolier d’echl’Universitè d’Paris, moaite d’el Fatchultè d’ches Arts ed Paris dès ses 21 ans, i mangne à ch’kminchmint unne vie d’étudiant point dischiplinnè d’ech Wartier Latin. À 24 ans, i tue un prète dins unne baston pi i s’in vo loin d’Paris. Anmnistiè, i s’in vo à nouvieu un ain pus tard, aprés ch’cambriolage d’ech Colège ed Navare. Atcheuillè à Bloés à l’court d’ech prinche-poète Charles d’Orléans, i n’pervient mie à y foaire carière.
Aprés cha, i mangne unne vie miséreuse pi érante. Il est imprisonnè à Meung-su-Loére pi libérè à ch’momint d’el vnue d’Louis XI, i rvient à Paris aprés sis ains d’absinche. Mais il est coére artè por unne baston pi condannè à ète pindu. Aprés apèl, ch’Parlmint i casse ech jujmint moais il est banni pour dis ains ; il o 31 ans, os est in 1463. Aprés cho, os n’sait mie quoé-jou qu’il est dvenu, os perd ès trake.
Campionnat d'Franche d'Balon au poing
Ech Campionnat d'Franche d' Balon au poing ( ch' drapieu fédéral ), il o liu tout chés ans au 15 d' eut au Parc éd la Hotoie à Anmien.
Pour ch' campionat, il y o des épreuves par catégories :
Campionnat d'Franche 2012
Au mérkérdi 15 d' eut 2012 à La Hotoie (Anmien), Louvincourt l'est ch'campion d'Egzelinche conte Bieutchène.
Berguette
Berguette ch'est ène  anthieuse conmeune picarte, plachée dins ch' départémint   dech Pas-d'Caleus pi dins  l'  région Nord-Pas-d'Caleus. Achteur, ch' est ène conmeune achuchonnée érliée à Iberque édpuis 1995.
Pintecoute
L' Pintecoute ch' est ène fiète crétienne éq célèbe l'effusion du Saint-Esprit, chincante jours apré Paque, edseur un groupe ed discipes à Jésus d' Nazareth. Ch' est un épisode qu' est dins ches Actes des Apôtres.
Berguette
Éstatut
Echl' éstatut d' conmune achuchonnée ( fusion-achuchon ) il a té institué pèr el loé du 16 ed juillet 1971 ( dite « loi Marcellin » ). L' conmune abolie ale put avoèr :
Berck
Berck ( Berk-aan-Zee in flamint )  ch'est ène  conmeune picarte, plachée dins ch' départémint   dech Pas-Calés pi dins  l'  région Nord-Pas-Calés.
Campionnat d'Franche d'Balon au poing
Campionnat d'Franche 2011
Au lundi 15 d' aout 2011 à La Hotoie (Anmien), Bieutchène (Beauquesne) l'est ch'campion d'Egzelinche pèr 7-2 conte Louvincourt.
Berck
Histoère
Dsous ch sgond Impire, eune veuve éd marin, Marianne Brillard, dite Marianne-toute-seule ale foait prinde des bains d' mérs à chés éfints malades. Marianne-toute-seule ale a imaginé el thalassothérapie. Berck dvient eune ville pour ch' traitemint del tuberculose osseuse. L'Hôpital Impérial (d'vnu Maritime) est inauguré in 1869 pèr l’ Impératrice Eugénie de Montijo et pi pèr ch'Prince Impérial.
Pintecoute
Chole fiète-lo termine ch' tans pascal. Chole célébracion est attestée localemint à partir du. Ès origine est dins l' fiète juive ed Chavouot ed l' Ancien Testamint ( dins ches lives ed l' Exode et pi des Nombes )..
Èl Pintecoute est célèbrée au septième diminche apré ch' diminche ed Paque. Ch'est ène date mobile carculée per ch' comput. Ale tombe tojours un diminche intre l' 10 ed moai et pi l' 13 ed join. Dins quèques poéyis, ale continue ech linnemain, per un lundi férié o chômé, dit « Lundi d' Pintecoute ».
Berck
Santé
Il y o granmin d' établissemints d' santé à Berck :
Berck au cinéma
Des films is ont té tournés à Berck:
Jaqrie
Unne jaqrie oubin jaqrie poaiyisanne (cha vyint d'ech nom Jaque qu'étoét fort populoaire in Franche à ch'Moéyin Age) ch'est une révolte ed poaiyisans.
Dgère ed Vindèe
El dgère ed Vindèe oubin guère ed Vindèe ch'est ch'nom qu'o donne à l'dgère chivile qu'il y o ieu dins chl'ouèst d'el Franche inte ches roéyalisses (ches « blancs ») et pis ches républicans (ches « bleus ») durant l'Révolucion franchoése inte 1793 pi 1796.
Dgère ed Vindèe et pis Chouannerie
El dgère ed Vindèe al étoét loyèe à l'Chouannrie, ches deus conflits in les apèle perfoés « ches dgères d'echl'Ouèst ». El Chouannrie al étoét sur ech cautè nord d’el Loére, ches dgères ed Vindèe ch'étoét au sud d'el Loére (in Poétou pis unne partie d'ech sud ed Bertangne in Loére-Atlantike).
Grande Jaqrie
El Grande Jaqrie ch'o 'tè unne jaqrie (un soulèvmint poaiyisan) qu'o ieu liu in 1358 dins ches campannes d'Ile-ed-Franche, d'Picardie, d'Champanne, d'Artoés pi d'Neurmindie. Chole jaqrie a o ieu liu durant l'dgère d'Un Chint Ains dins un conteske ed crise politike, militoaire pi sochiale in Franche. Chole jaqrie a tire ès nom d'Jacques Bonhommes (oubin Jaque Boinnonme in picard), un personnache imaginnoaire qui rprésinte ech poaiyisan franchoés moéyin (Jacques oubin Jaque in picard ch'étoét ch'pus conmun nom dins ch'tans-lo in Franche, oubin l'roaison ch'est qu'ches poaiyisans is portoétte ed ches jacques, ch'est-à-savoér ed ches sortes ed corts vètmints). Chole jaqrie al o ieu conme chef Guillaume Callet qu'in aploét itou Jacques Bonhommel.
Catédrale Nou-Danme d'Anmien
El Catédrale Nou-Danme d’Anmien, ou Note-Danme, ch'est unne catédrale ed tchulte catolike dédièe à l’Viergue Marie qui s’truve à Anmien in Picardie, in Franche. El catédrale d’Anmien ch’est l’pus grande catédrale ed Franche dins ses diminsions ddins (200 000 m3). Al est considérèe conme un d’ches pus bieus morcieus d’arkitecture gotike avuc ches catédrales ed Chartres, Rins, Bourges pi Bieuvais (minme si qu’à Bieuvais el catédrale n’o janmoais ‘tè finite).
El catédrale romanne d’Anmien
À ch’cminchmint d’ech XIIe sièke, un fort fu i détruit l’vile Anmien. Ches deus églises d’echl’insanne catédral is sont détruites itou. Unne nouvèle catédrale vo ète batite por rimplacher chole qu’o disparu. El nouvèle catédrale al est in stile roman, al est kminchèe in 1137 pi finite in 1152. Os sonmes à l’fin d’echl’art roman, à Saint-Dnis, chl’abè Suger il o fini s’nouvèle basilike in 1145 et al est dins in stile nouvieu por echl’époke : echl’invincion d’el croésèe d’ogive al o permins d’foaire un batimint pus heut pi avuc ed ches overtures pus grandes qui donnent pus ed leumière eddins, ch’est ch’stile gotike qui vyint d’naite. À Rouen, echl’évèke Hugues il o djo kminchè à détruire ès catédrale romanne (pamoins al avoét ‘tè finite in 1063) por kmincher in nouvieu batimint avuc ches croésèes d’ogive, ch’est ch’kminchmint d’echl’actuèle catédrale Nou-Danme ed Rouen.
Ches prunmiers crétiens à Anmien
El tradicion populoaire a raconte qu’à ch’troésième sièke, Firmin, un précheus crétien qu’étoét ch’dischipe à Saint-Saturnin d’Toulouse, il o vnu à Anmien por fonder l’prunmière conmunntè crétienne in Picardie, qu’étoét coér unne région formint poaiyinne à ch’tans-lo. Aprés s’prèche pi aprés qu’il euche fondè unne conmunntè, Firmin il o subi ch’martire raport eq dins ch’tans-lo chl’Impire Romain i persécutoét ches crétiens (echl’Impire i vo dvenir ofichièlmint crétien in 313 edsous Constantin). Firmin ch’Martire il o insuite ‘tè intérè par un eute Firmin : Firmin ch’Confesseus.
El catédrale romanne d’Anmien
Maugrè qu’chole catédrale romanne d’Anmien a n’vo mie durer long, ch’est quand-minme dins chole-chi qu’ech Roé d’Franche Filipe Augusse i vo s’marier avuc el princhesse dannoése Ingeburge in 1193, pi ch’est itou chole catédrale romanne qui vo rchuvoér unne erlike fort importante in 1206 : el tète Saint-Jean ch’Batisse. Eslon l’tradicion, ch’est un croésè picard qui s’lonmoét Walon d’Sarton pi qu’étoét cannoinne ed Picquigny qui l’éroét réussi à truvoér à Constantinnope in 1204, quanqu’ches croésès is ont défustinnè l’vile. Ervnu à Anmien avuc echl’erlike, al o ‘tè atcheuillèe ofichièlmint par echl’évèke Richard ed Gerberoy qu’o foait unne grande fète por echl’ocasion : el receptio d’ech 7 décimbe 1206. Avuc echl’arivèe d’chole erlike à Anmien, el vile a vo dvenir liu d’un d’ches pus grands pèlrinnages ed Franche d’ech Moéyin Age, pi l’vile a vo dvenir fort riche itou grache à cha.
El construccion à l’catédrale actuèle
El catédrale d’Amnyin al o ‘tè inscrite à ches monnumints istorikes in 1862, pi à ch’patrimoinne mondiau d’echl’UNESCO in 1981.
Ches prunmiers crétiens à Anmien
O n’o mie autchunne pruve ed ches évènmints-lo raport qu’in n’o point d’teske ed chole époke qui n’in parle, moais o sait ed seure foaichon qu’Saint-Martin il s’o foait batisier à Anmien in 334 (ch’est itou lo qu’il o donnè sin mantieu à un peuve, ch’est chl’épisode d’el Caritè ed Saint-Martin), adon o sait qu’il y avoét djo unne conmunntè crétienne à ch’quatrième sièke. In pus, in o un teske qui date ed 346 pi qu’i parle d’un évèke d’Anmien lonmè Eulogius à ch’momint-lo.
El construccion à l’catédrale actuèle
In 1218, el catédrale romanne pi toute el vile Anmien ales sont détruites par un fort feu. Por El vile, ch’est unne catastrofe, granmints d’régions intour vont donner d’echl’aïude à l’vile pi grache ches dons d’ches pèlrins qui vyinntte por vir ches rlikes (seurtout l’tète à Saint-Jean ch’Batisse qu’o ‘tè épargnèe d’ches flanmes par ches chanoinnes), echl’évèke d’Anmien Évrard de Fouilloy i put kmander l’construccion d’unne nouvèle catédrale, dins ch’nouvieu stile, ch’keup-lo. Ech projet ch’est unne catédrale pus heute, avuc granmint d’leumière eddins, avuc granmint d’estatues, dins un stile fin pi léger conme i s’foait d’mius à ch’tans-lo (in est in plangne dins l’période qu’in apèle innui « gotike roaiyonnant » in 1220), pi i vo ète confiè à « Moaite Robert de Luzarches » qui Sri chl’arkitecte à l’catédrale. Echl’ouvrage a kminche in 1220. El catédrale d’Anmien al o ‘tè batite inte 1220 pi 1288, ch’est un tans d’construccion fort cort por un batimint si grand. Ch’est itou l’roaison porquoé qu’el catédrale al o un estile gotike fort armonnieus partout (in comparoaison avuc el Catédrale Nou-Danme ed Rouen par eximpe, qu’o ‘tè foaite ptit à ptit seur ches sièkes), moais in o quand minme ertruvè d’ches indices qui pruvtte qu’el construccion o ‘tè cangèe queuques foés pindant ches travaus, pi qu’ech projet finau n’est mie tout à foait conme echl’arkitecte i vouloét à ch’kminchmint.
Ches prunmiers crétiens à Anmien
In 407, ches Barbares is sacajtte Anmien pusiurs foés. Ches Vandales, ches Alains pi ches Suèves is ataktte el vile, is défustinntte tertout, el conmunntè crétienne al est massacrèe oubin a s’inseuve raport qu’in n’o mie d’trakes d’ale aprés cha. Dins l’deusième moétiè d’ech sièke, echl’évingélisacion d’el région a rkminche edsous l’impulsion à Saint-Rémi, echl’évèke ed Rins, pi itou grache à l’conversion d’Clovis, ech Roé à ches Francs. Un nouvieu évèke il est lonmè : Eudibius, in 511, qu’est ch’prunmier qu’o connoéche edpis Eulogius.
Chitacions
« Unne ed ches pus bélés catédrales ed tout ch’roéyaume » – Louis XI dins unne lète in octobe 1470
''« Quand os visitez l’vile d’Anmien, ''Qu’os soéïèches juif oubin crétien ''Maroumétan, boin catolike Ou-z érétike ; ''Os courez tertous vir d’abord ''Et j’prétind qu’os n’avez mie tort, ''El construccion monumintale ''D’el Catédrale. »'' – Louis Seurvat
El construccion à l’catédrale actuèle
À ch’tans d’el construccion, ches canoinnes (ches prètes qui sont à l’paroéche d’unne catédrale) is vouloétte un grand pervis pour ches fètes erligieuses (à ch’Moéïen Âche cha ritme el vie d’el chitè), moais ches bourjoés d’Anmien is n’vouloétte mie acorder granmint d’plache, un acord o ‘tè truvè qui contintoét ches deus partis. Pus tard, el vile d’Anmien al o ‘tè détruite bèlmint d’foés, seurtout ch’cinte durant l’prunmière dgère mondiale, ech pervis il o pu ète agrandi.
Diminsions
Eslon ch'live « Nou-Danme d'Anmien » qu'o 'tè publiè in 1833 par Antoine Pierre Marie Gilbert, el totale heuteur edpis ch'pavè à chl'église dusqu'à ch'sonmet à l'flèke, y comprins ch'coc, sroét d'128.64 m moais i feut rtirer deus mètes liès à l'resteuracion mnée aprés cha.
El prunmière catédrale d’Anmien
Conme il y o un évèke, i feut qu’el vile Anmien al euche unne catédrale por y bouter l’catède à chl’évèke (unne catède, d’ech grec καθέδρα, ch’est l’caïèle ed puvoér d’un évèke). Adon o sait qu’aprés Édibius, un insanne ed batimints catédraus is vont ète batis dseur echl’implachmint à l’catédrale actuèle. Echl’insanne-lo i comprindoét deus églises, unne consacrèe à Saint-Pièarre pi Saint-Paul, pi insuite à Saint-Firmin ch’Martire, pi l’eute à l’Vierche Marie. O n’sait mie quand-jou qu’ches deus églises ales ont ‘tè batites, moais o sait qu’ales rinfrunmoétte ches likes à pusiurs saints conme Saint-Fuscien, Saint-Victoric pi Saint-Gincien. À ch’Moéyin Age, ches rlikes à ches saints sont d’ches ocasions d’pèlrinnage qui raport’tte granmint d’monne à Anmien, ches rlikes aidtte à foaire ech prestige à unne vile.
Chitacions
« EN L’AN DE GRACE MIL II ET XX FUT L’UEVRE DE CHEENS PREMIEREMENT ENCOMMENCHIÉ. » – Régistes d’echl’époke, « In chl’an d’grache 1220 o ‘tè prunmièrmint acminchèe chl’euve ed chiens (echl’euve d’ichi) », vers 1222
El catédrale d’Anmien al est in gotike roaiyonnant pi flamboéïant. Ès londgeur ch’est 145 mètes pi s’heuteur ch’est 42,30 mètes, ch’est quasimint ch’maximum d’heuteur qu’unne catédrale put avoér. El fachade à l’catédrale al est admirabe por ses estchulptures d’ech XIIIe sièke.
Câtiau Couchy
Ech câtiau Couchy (in franchoés : château de Coucy) ch’est un câtiau médiéval qui s’truve dins l’vile Couchy-l'-Câtiau-Aufrike dins chl’Aînne in Picardie.
Indgérand III
Ech câtiau Couchy il o ‘tè bâti inte 1220 pis 1243 per Indgérand III d'Couchy, singneur d'ech tchuin. Il o ‘tè bâti fin vîtmint dseur ech viés câtiau à ches singneurs Couchy, edseur unne faloaise douqu’os put vir tertout dins ch’vau d'echl'Ailète. Ches mzures à ch’câtiau is sont impressionnantes, raport qu'Indgérand i vouloét impressionner ch’Roé d’Franche pis seurmint l’déconvinke ed l’atatcher évintuèlmint itout. El grosse-tour, ech donjon d'ech câtiau, ale étoét l’pus heute janmoais édifièe in Occhidint : chiu donjon étoét fond pis i fzoét 52 mètes ed heuteur avuc unne vue imprindabe sur el valèe. Ches quates grosses tours d'echl’inchinte is étoétte sitant heutes conme un donjon normal ed chiu tans-lo, is étoétte châtchunne quasimint sitant grande conme ech donjon à ch’câtiau Louvre, el fortrèche d'ech roé d'Franche.
Viollet-Le-Duc à Couchi
Au XIX sièke, Eugène Viollet-le-Duc il o cminchè à s’intéresser à Couchy, il o longtans ésitè inte erfoaire ech câtiau Couchi obin chti d'Pierrefonds, moais ch'est finalmint Pierrefonds qu'il o ieu pus tcher raport qu'il coûtoét moins tcher à rbâtir. Il o quand mînme incherclè ch’donjon avuc des bares ed fer raport à l’brèke qu’il y avoét ieu ilo. Viollet-le-Duc il airoét bien ieu tcher d’erfoaire Couchy itout, moais i fzoét djo Pierrefonds pis Carcassonne, i n'avoét mie assez d'fonds d'argint. Couchy li ranmintuvoét granmint Carcassonne raport qu’el vile Couchy-l'-Câtiau-Aufrike, darière ech câtiau pis loéïèe à li per ches muraillaches, al étoét itout incherclèe per des rimparts fort biaus. I pinsoét qu’il y avoét ch’potinciel ed foaire à Couchy conme à Carcassonne pis i lonmoét Couchy « el Carcassonne dins ch’nord ».
Ech bersillache
In 1917, Couchy est otchupè per ches armèes almandes, moais in mars, quand qu’is doèvtte ertchuler, is déchidtte ed sacadger Couchy dvant qu’ed partir (ch’étoét l’estratégie d’el tère brulèe, pi conme cho ches Franchoés is n’puvoétte mie user ch’donjon conme tour por dgéter). Is uztte 28 tonnes ed dinamite por foaire esploser ch’donjon, is bersilltte itout ches quates grossés tours, pis dins l’chitè Couchi-Catiau-Aufrike is mèt'tte ech fu à ches moaisons, is détruiztte echl’église Saint-Sauveur (qùi datoét du XIII sièke, is détruiztte itout ch’béfroé du XIII sièke et pis l’pus grande porte, el porte Laon (el porte Soésson al est itout bersillèe un molet).
El chitè Couchy
El vile Couchy, darière, a vo rchuvoér d’bélés murales aprés ch'câtiau, et coére inhui ches rimparts is sont bien conservès. Troés portes dins ches rimparts vont ête foaites itout, el pus grande ch’est l'chèle ed Laon avuc deus groussés tours grands conme des donjons, pis coére deus tours ed warde por châtchun keutè. El porte Laon al est actuèlmint in rconstruccion.
Abandon aprés l’fiodalitè
In 1633, un trannmint d'tère il o foait unne brèke dins ch’gros donjon.
Dins ches sièkes aprés s’construccion, ches singneurs Couchy is ont dmeurès ddins dusqu’à l’fin progressive d'el féodalitè. Ech cardinal Mazarin il l’o foait démantler au XVII sièke, ch’est-à-savoér qu’ech heut mur à l'intour d'ech donjon il o ‘tè bersillè assez pour eq l’intrèe a soèche ateindabe sins armèe, ch’étoét por rinde ech câtiau nin-imploéïabe in cos d’révolte d’un singneur conte ech Roé.
Catédrale Nou-Danme ed Rouen
El Catédrale Nou-Danme ed Rouen o Note-Danme (Noute-Dame dé Rouen in neurmind, Notre-Dame de Rouen in franchoés) ch’est unne catédrale ed tchulte catolike dédièe à l’Vierche Marie qui s’truve à Rouen in Neurmindie in Franche.
Ch’est ch’pus grand pi ch’pus connu d’ches monnumints à l’vile ed Rouen pi unne ed ches pus connutes catédrales ed Franche.
Ch'est l'catédrale el pus heute ed Franche edpis qu'al o yu s'flèke in 1879, a foait 151 m. d'heuteur.
1150-1290 : construccion d’el nef
El nef al est in stile gotike primoaire. El nef al est finite vers 1250, ech transept vo ète foait insuite. O détruit l’catédrale ronmanne ptit à ptit, adon qu’o batit l’nouvèle catédrale. Quanqu’in arive in 1290, in o quasimint fini ch’keur à l’nouvèle catédrale pi i n’reste rin d’el viule catédrale ronmanne seuf ches restes qui sont dsous ch’nivieu d’el tère (ches restes is ont ‘tè rtruvès in 1931, ch’est innui l’cripte à l’catédrale ed Rouen).
Fondacion d’ech diochèse ed Rouen
In 410, chl’évèke Saint-Victrice i vo fonder un diochèse qui vo covrir toute el région Neurmindie, cha vo ète ech diochèse ed Rouen. À chole ocasion, o pinse qu’un nouvieu batimint o ‘tè bati pi unne catède (d’ech latin cathedra qùi vyint d’ech grec καθέδρα qui vut dire caïèle) o ‘tè foaite pi mise dins l’nouvèle église, pi ch’est conme cha eq l’église al o dvenu unne catédrale pi qu’el vile ed Rouen est dvenute siège à un évétchè.
El prunmière catédrale ed pière
Ches diminsions d’chole catédrale ales étoétte fort grandes, pus grandes in comparoaison avuc ches batimints d’avant. Al fzoét quasimint l’taille à l’catédrale actuèle in londgeur, moais al o ‘tè batite in stile ronman d’ech XIe sièke, adon a dvoét ète fort bosse pi ches murs is étoétte fort époais. Eddins, a n’dvoét mie ète fort lumneuse.
El croésèe d’ogive pi l’nouvèle catédrale
In 1145, chl’évèke ed Rouen Hugues d’Anmyin il o ‘tè invitè à Rouen par echl’abè Suger ed Saint-Dnis por l’innauguracion à l’basilike ed Saint-Dnis. Ch’est lo qu’in avoét invintè unne nouvèle tècnike ed construccion : ches croésèes d’ogive. Chole nouvèle tècnike ch’est unne révolucion, cha vo ète ch’kminchmint d’un nouvieu tipe d’arkitecture : l’arkitecture gotike. Ches croésèes d’ogive permèt’tte ed foaire ed ches batimints byin pus heuts pi avuc ed ches overtures byin pus grandes, por unne église dou el leumière erprésinte el Leumière ed Diu, ch’est primordiau.
Ches raids à ches Vikings à Rouen
À partir d’el fin à ch’VIe sièke, ches Vikings, qui sont des peupes vnus d’ech Nord d’Urope (is vyinntte seurtout d’Norvège) kminchtte à foaire des pillages edseur ches cotes neurmindes, biétot is rmont’tte el Seinne por piller ches grandes viles riches qui s’truvtte edseur ch’fleufe. Honfleur, Rouen, Paris sont d’ches viles riches, ales vont ète pillèes granmint d’foés durant deus sièkes, dusqu’en 911.
À Rouen, o sait qu’ches Vikings is ont asi Rouen in 840 pi tout pillè, pi qu’el catédrale o ‘tè détruite dins ches flanmes. Conme el pière ch’étoét fort tcher à ch’tans-lo, pi qu’il y avoét d’pus in pus souvint d’ches raids conme cha, o pinse qu’ches batimints étoétte seurtout in boés, pi don qu’el catédrale d’echl’époke dvoét avoér ed ches murs in pière moais unne voute ed plafond in boés qui dvoét asir souvint quanqu’il y avoét d’ches feus.
El prunmière catédrale ed pière
El prunmière grande catédrale ed quoé qu’in o d’ches restes al o ‘tè kminchèe in 1020 pi al o ‘tè cmandèe par echl’évèke dins ch’tans-lo, Robert, qu’étoét ch’fiu à ch’duc ed Neurmindie Robert Ier pi ch’grand-fiu à Rolon, ech prunmier duc ed Neurmindie. Finite in 1063, in o coér ches restes d’ech keur à chole catédrale-lo dins l’cripte à l’catédrale ed Rouen.
El croésèe d’ogive pi l’nouvèle catédrale
Quanqu’Hugues i rvyint à Rouen, i donne l’orde ed batir unne tour in usant d’chole nouvèle tècnike d’el croésèe d’ogive. Chole tour o ‘tè batite à 7 mètes d’el nef d’el viule catédrale, ch’est l’roaison porquoé qu’o pinse eq ch’étoét unne tour por dgéter à ch’kminchmint.
1150-1290 : construccion d’el nef
Aprés qu’ech prunmier étage à l’tour Saint-Ronman il euche tè fini, Hugues d’Anmyin donne l’orde d’abate el fachade pi queuques travèes d’el viule nef ronmanne por kmincher à rbatir dins ch’nouvieu stile, pus heut pi avuc pus ed leumière eddins. O kminche à édifier d’ches travèes dseur 4 nivieus, il y o deus colatérals d’chake cotè pi l’nef à ch’mitan. Dins ches colatérals, o vut foaire ed ches tribunnes edseur, conme cha ch’batimint i sroét fort solide, o foait don unne arcade inte ches piliers d’el nef. Mais ches tribunnes ales èn sront janmoais foaites raport qu’o vo importer l’tècnike ed ches arcs-boutants in 1204 (aprés un feu dseur ch’liu d’ches travaus). In éfet, avuc ches arcs-boutants, ch’batimint i n’o mie bzoin d’tribunnes por ète solide.
Ches prunmières églises à Rouen
El vile ed Rouen a s’aploét Rotamagus à ch’tans d’echl’Impire Romain, pi ch’étoét djo unne grande vile edseur unne bouke à l’Seinne. Ech prunmier précheus crétien, Mélon d’Cardiff, il arive à Rouen in 260 et pi o sait qu’ch’est aprés cha qu’unne prunmière église muchèe vo prinde liu dins unne moaison chivile qui dvoét s’truvoér edsous l’tour Saint-Romain à l’catédrale actuèle. Ch’est à partir ed chole prunmière église muchèe qu’vo s’dévloper ch’tchulte crétien. In 313, echl’Impire Romain i s’convertit ofichièlmint à ch’crétiennime, pi un batimint d’tchulte pus grand vo kmincher à ète bati douqu’il y avoét chl’église muchèe dins ches moaisons d’el citè. O n’o mie d’restes ed chole prunmière église, mais o sait qu’dins ches sièkes qui vont suire, pusieurs batimints vont es succhéder à ch’liu-chi.
Ches troés grands tombieus à l’capèle à l’Vierche
Dins l’capèle à l’Vierche, troés grandes tombes sont batites à ch’XVe pi XVIe sièkes. Choles troés tombes sont troés majeurs monnumints qui sont itou ches témoins d’echl’évolucion artistike in moins d’un sièke in Europe. El prunmière grande tombe ch’est chole à Pierre de Brézé, mort in 1465, El tombe al o ‘tè foaite in 1468. El tombe ch’est unne grande niche ed dintèle ed pière in gotike flamboéïant tipike d’el fin d’ech Moéyin age. Insuite in 1507, Roulland Le Roux (qu’avoét djo rfoait l’fachade à l’catédrale pi aidiè sn’onke à foaire el tour ed beure) foait unne magestrale tombe por ech cardinal Jorge Ie d’Amboése. Chole tombe est fort heute pi al o granmint d’détals, al o foaite dins un stile difrint, un stile qu’ech cardinal il o ramnè d’Italie avuc pindant ches campannes militoaires à ch’Roé Louis XII : ch’est l’prunmière Ernaiçanche dite « italienne ». El tombe al est foaite in marbe qu’o itou ‘tè importè d’Italie. El tierce tombe ch’est chole à Louis de Brézé, ch’ptiot-fiu à Pierre, qu’o moéru in 1540. Ès tombe al o in stile fort classike avuc ed ches réfrinches à chl’antike Grèche. Ch’est un stile qui vo dvenir conmun in Europe insuite, ch’est ch’stile tipike d’echl’Ernaiçanche.
Ech gotike flamboéïant
In 1540, in ajoute un étage à l’tour-lanterne, ch’est l’tour qu’est à ch’croézmint d’el nef pi d’ches transepts. Ech projet iniciau ch’est d’foaire unne flèke in pière, moais conme ch’est trop lord por ch’batimint o n’fro qu’unne flèke in boés dseur. Chole flèke in boés a vo asir à cause à l’foude pusiurs foés.
Ches dgères d’erligions pi ches canjmints ddins
In 1562, d’ches Hudjnots protestants is prindtte el vile ed Rouen. Is rint’tte dins l’catédrale pi l’sacajtte. El pupart ed ches estatues ales sont décapitèes pi ches tombieus à ches évèkes sont profannès. Ches armèes à Henri IV ales vont mète fin à chole révolte pi l’catédrale est rindute à ch’tchulte catolike.
Ech gotike flamboéïant
Ches darins ajoutmints à l’catédrale sont l’tour ed beure, l’erfoaichon d’el fachade pi l’tour-lanterne. Tous ches darins ajoutmints sont dins ch’stile qui dvyint populoaire dins ch’tans-lo : unne évolucion d’ech gotike qui atind chl’apogèe d’el finnesse : ch’gotike flamboéïant.
1290-1540 : Agrandiçmints
In 1302, unne capèle est édifièe à ch’bout d’ech keur, à l’parfin d’ech batimint. Al est in stile gotike roaiyonnant, ch’stile il o byin cangè dpis qu’in o kminchè à batir el nef, ches arkitectes is ont prins confianche dins cha qu’is fzoétte pi ch’stile il o dvenu pus fin. Chole capèle al est dédièe à l’Vierche Marie pi ch’est lo qu’tous ches évèkes i sont intérès.
Ech gotike flamboéïant
In 1485, Guilleume Pontifs, chl’évèke ed Rouen dins ch’tans-lo, i vut foaire batir unne eute tour d’echl’eute cotè à l’fachade por foaire unne simétrie. O raconte eq por batir el tour, ches prètes is ont proposè d’ches indulginches à ches fidèles conte quoé is puvoétte minger d’ech beure pindant ch’Carème. Adon ches fidèles is ont donnè à chl’Église pi l’paroéche d’el catédrale al o ieu assez d’ergint por foaire el tour. Ch’est l’roaison porquoé qu’el tour a s’lonme « tour ed beure ». Chole tour a sro batite dins un tans cortessime : 20 ains. Sin stile, gotike flamboéïant fort cartchè, est terminnè par unne couronne octogonnale por quoé in o foait byin d’ches noéses à chl’époke : i n’in avoét is vouloétte un clotcher pointu, pi d’eutes qui vouloétte unne couronne. Finalmint, ch’est ch’projet d’couronne qu’o gaingnè. Por foaire ech darin étache avuc el couronne, i n’y avoét pus qu’ 9 ouvriers qu’ouvroétte.
Echl’arkitecte qu’o kminchè l’tour d’beure ch’étoét Jacques Le Roux pi ch’est sin nveu Roulland Le Roux qui l’o finite. Roulland Le Roux il o itou rfoait toute el fachade à l’catédrale qu’est don in stile gotike flamboéïant fort fin pi rvoéïabe.
1290-1540 : Agrandiçmints
In 1380, ches chanoénes is dmandtte echl’overture d’un portail dins ches transept raport qu’i n’y o point d’eute intrèe à l’catédrale pi qu’sinon is doévtte passer par el rue d’ches Quates Vints qu’est fort mal fanmèe pi fort danjreuse dins ches véprèes (il y o bèlmint d’tavernes dins chole rue). Un portal est don overt dins chatchun d’ches deus transepts, à ch’nord ech portail ed ches Libraires pi à ch’sud ech portail d’el Calinde. Ech portal d’ches Libraires i mangne à l’rue Saint-Romain douqu’ès truve ech batimint douqu’is dormtte ches chanouénes.
Ches dgères d’erligions pi ches canjmints ddins
À ch’XVIIIe sièke, granmint d’canjmints is vont ète foaits ddins d’el catédrale. In éfet, dins granmints d’églises pi d’catédrales ed Franche, o détruits ches jubès pi ch’keur il est overt, ch’est-à-savoér eq ches fidèles is puvtte vir ch’keur.
Aprés ch’Conchile ed Trinte, ches églises vont ères overtes pi ches laïcs is vont puvoér vir cha qui s’passe eddins ch’keur pindant ches messes (avant cha, ches fidèles is intindoétte pi is cantoétte, is vnoétte por acouter ches sermons moais is n’puvoétte mie vir vraimint cha qui s’passoét dins ch’keur, ches prètes is fzoétte el conmunnion inte eus car à chl’époke ches laïcs is n’prindoétte el conmunnion qu’unne foés par ain à ches Paques). Ches cannoinnes ed Rouen is n’étoét mie favorabes à ch’canjmint, pi chole atitude a vo perdurer dusqu’in 1715 doù qu’o détruit ch’viu jubè d’ech XVe sièke. Portant, o n’vo mie loaissier l’croésèe sins jubè, un nouvieu jubè classike est rbati, i n’sro détruit qu’in 1882 moais in put coér vir deus colonnes dins unne capèle dins l’catédrale. À cause ed cha, el paroéche d’el catédrale a vo warder l’réputacion d’ète fort conservateuse durant longtans.
Ech XIX sièke : el flèke pi ches rconstruccions
El flèke in bos ercoverte ed pannes d’el catédrale a vo asir in 1822 quant el foude a vo li tchèr edseur. O vo prinde el déchision d’erconstruire unne nouvèle flèke moais in métal, ch’étoét un nouvieu matériau qu’o n’puvoét mie user conme cha avant. El nouvèle flèke al est finite in 1879 pi ch’est l’pus heute flèke ed Franche avuc 151 mètes d’heuteur.
Dgère d'Un Chint Ans
El Dgère d’Un Chint Ans (obin Guère ~) ch’est l’dgère qui s’o suit d’1337 à 1453 inte ches roéïaumes Ingueltère pi Franche, chatchun poaiyis il o rchu l’aïude d’eutes aliès conme el Bourgonne, per egzimpe. El roaison à chole dgère ch’étoét unne rivalitè inte ches roés à ches deus poaiyis por savoér qui-jou qu’étoét ch’boin roé d’Franche ; moais ch’étoét itou por avoér el man dseur ches fiefs ed Franche (el Djuiyinne obin Aquitainne, el Flande etc.). Echl’évènmint qu’o tertout détchainnè cho o ‘tè l’succhession aprés l’mort au roé Carles IV ed Franche in 1328. In 1337, Édward III ch’roé d’Ingueltère il o contestè l’légitimitè à ch’Filipe VI d’Franche, pi i s’o déclatchè li-minme roé d’Franche.
Ech détchainnmint à l’dgère i s’est foait in chonc keups (pamoins qu’al o ‘tè interkeupèe d’granmint d’peuses) :
Chole dgère al o ieu granmint d’lordés conséquinches, à foait à ch’nivieu politike raport eq chole dgère al o aidiè unne estinsion fort importante d’ech donmainne roéïal franchoés pi al o intrainnè l’formacion d’un dutchè Bourgonne fort puchant (cho sro l’cause d’unne dgère à l’fin d’ech XV sièke). El Dgère d’Un Chint Ans al o itou créè un fort sintimint nacionnal in Franche pi in Ingueltère.
Ches causes d’el dgère
El Dgère d’Un Chint Ans ch’est l’espression d’el rivalitè qu’egzistoét inte ches roéïaumes Ingueltère pi Franche edpis leus formacions à ch’X pi XI sièkes. D’éfet, dpis l’contchète ed l’Ingueltère à Dgillaume ch’Contchérant in 1066, ches roés ingloés is étoétte souvrans d’Ingueltère pi vassaus au roé d’Franche per leus fiefs continintaus. Ch’étoét l’cause à pusiurs dgères inte ches deus roéïaumes dins ches sièkes avant l’Dgère d’Un Chint Ans, conme pindant ch’ringne Filipe Augusse (1190-1223) quanqu’l’Ingueltère al avoét perdu ses téritoéres contintaus foqu’el Djuiyinne.
Détchainnmint d’ech conflict
Ech détchainnmint au conflict s’o foait in chonc keups :
El bataille Crécy pi l’prinse Calés
Au cminchmint d'el dgère, ches Ingloés is vont aerde l'ocasion d'el révolte in Flande conte Filipe VI por détruire el flote franchoése à l'bataille ed l'Écluse (in 1340). Aprés avoér vintchu ches Franchoés in Flande, ches Ingloés is vont povoér débartcher leus armèe sins problème, chou qui vo leus servir granmint per invaïr vitmint ch'téritoére. In 1346, ches Ingloés is vont itou vinke ches Franchoés unne nouvèle foés à l'bataille Crécy dins ch'Pontiu. Ch'est unne grande défoaite por ches Franchoés qui perdtte granmint d'leus kvaliers. Chole victoére ingloése a leus permet itou d'povoér inchercler l'vile Calés. Édward i vo aerde chole chance, ches Ingloés is font un asièjmint d'Calés qui dure pusiurs moés, in 1347 el vile a capitule : ches Ingloés is prindtte possession d'Calés pi is vont nin foaire unne base militoaire importante sur ech continint (chole situacion a vo rester conme cho byin aprés l'fin d'el Dgère d'Un Chint Ans, dusqu'in 1558).
Azincourt pi troaitè Troéïes
In 1411, ches afrontmints inte ches faccions Armagnac pi Bourgonne is s’tranfourmtte in dgère chivile. Ech Roé Ingueltère Inri V, qu’sin roéïaume il o rtruvè unne boinne estabilitè, i nin aert l’ocasion por cmander unne atake conte ches Franchoés. Ech 24 d’octobe 1415, el kvalrie franchoése al est sévèrmint défoaite à l’bataille Azincourt. Por ches Franchoés, ch’est des lordés perdoaisons, ch’est tout unne partie d’el noblèche franchoése qui s’o défoait.
Ches « kvautchèes Édward III »
Por povoér foaire esn’armèe puchante, Édward il o bzoin du soutyin à ches nobes ingloés pi à ch’gouvernmint (ech Parlmint seurtout). Ech Roéïaume Franche i poése inviron 20 millons d’gins à ch’XIV sièke, ch’est quates foés d’pus eq l’Ingueltère, tertous ches Ingloés n’sont mie pronts à atatcher l’Ingueltère. Édward III il djo Calés moais i vo délibérer d’atatcher ches ports Bertanne per el mer pi in minme tans avuc unne boinne armèe per el tère. Choles atakes ch’est ches « kvautchèes Édward » conme ches gins is disoétte, cho vo granmint déteurber ches Franchoés pi ches Ingloés is vont prinde bèlmint d’tères dins l’west ed Franche.
Choles « kvautchèes » is vont rester gravèes dins l’mémoére à ches Franchoés, is vont s’ramintuvoér longtans ches seudards ingloés qu’arivtte dins ches poaiyis por tout abolir pi asir. Ech prinche ed Gales, Édward ed Woodstock, i vo prinde ech seurnom d’Noért Prinche obin d’Noért Édward à ch’momint-lo.
Ches causes d’el dgère
Pamoins, à ch’XIV sièke, el tchestion d’moaitrie sur ches téritoéres Djuiyinne pi Écosse a vo écaniller ches rlacions inte Franche pi Ingueltère. Pis, à partir d’el mort Filipe ed Valoés in 1328, el succhession au tronne ed Franche a vo intrainner unne nouvèle dégradacion inte ches deus roéïaumes dusqu’à l’déclaracion d’dgère ingloése, ch’7 d’octobe 1337.
Echl’erflus ingloés
In 1369, Carles V i rfuse porsuire el trève pi i cminche unne nouvèle dgère conte ches Ingloés. Il acchepte l’aïude à ch’comte Armagnac. Avuc l’aïude d’el flote espaingneule à Inri d’Trastamara, ches Franchoés is aboliçtte in 1372 l’flote ingloése, chou qui vo granmint impétcher l’invoé d’rinforts sur ech continuant pi isoler ches tropes ingloéses présintes sur ech continint. Adon, el définse à ches possessions Édward a dvyint formint malaisièe. Dins ch’minme tans, ches opéracions ingloéses is n’rincont’tte foqu’des téritoéres vuidiès d’leus abitants qui sont tertous partis dins ches viles. Ech ravitaillmint il est quasimint nin-possibe por ches Ingloés dins choles condicions pi choles opéracions n’raport’tte rin (foqu’acroéte echl’ersintimint conte ches Ingloés). Vitmint, ches Ingloés is vont perde el maïeure partie d’leus possessions. In 1380, quanqu’du Guesclin pi Carles V is meurtte, ches Ingloés is n’possèdtte pus foqu’Calés, Bordieus, Brest pi Baïonne.
L’afoaire d’Écosse
Foqu’el Djuiyinne, Écosse al étoét un eute point d’tinsion inte Franche et Ingueltère. In éfet, Franche et Écosse is étoétte des aliès tradicionnels. Ainsin, ches Franchoés is ont aidiè l’Écosse dins sin conflict conte l’Ingueltère pi is ont atcheuillè pi soutnu ch’roé d’Écosse David II aprés s’déposicion per Édward III. El présinche d’Écossoés in Franche pi d’partisans à David edseur ech téritoére Écosse ch’étoét adon unne emnache permaninte per ches Ingloés.
El succhession in Franche
El succhession à ch’roéïaume Franche al o ‘tè chl’élémint détchainneus à l’dgère, à cause qu’ech roé Édward III d'Ingueltère il o déclatchè l’prétincion à ch’tronne Franche conte ech roé Filipe VI ed Franche. Quanqu’Filipe V il o moéru in 1328, sins direct éritier, ches deus prétindants à l’couronne franchoése ch’étoét Filipe VI ed Valoés pi Édward III d’Ingueltère. Is avoétte in loéyin avuc Filipe IV ed Franche tertous deus raport eq Filipe il étoét sin nveu pi qu’Édward il étoét ch’fiu à Isabieu d’Franche, el fille à Filipe IV. Pamoins, ches règues ed succhession franchoéses is considéroétte seulmint ch’droét à ches déschindants marles. In pus, el noblèche franchoése a n’vouloét mie point avoér un roé étranger. Filipe VI il o don ‘tè aisèmint roé d’Franche pi Édward III il o accheptè d’foaire aléginche por ses fiefs continintaus in 1329. Echl’objectif au roé Ingloés ch’étoét négochier avuc ches Franchoés por régler ches problèmes inte ches deus roéïaumes. Ches négochiacions is ont mau cminchè in 1334 quanqu’Filipe VI il o voulu interduire l’Écosse dins chl’acord. L’afoaire ed Flande a vo finalmint mner à l’dgère in 1337. In éfet, el région al étoét dsous ch’controle à ch’comte Louis Ier avuc ech soutyin à Filipe VI. Sin ènmi, Robert d’Artoés, il étoét réfugiè in Ingueltère pindant qu’Édward III i cminchoét à déturber ch’povoér à Louis Ier. Adon, ch’roé franchoés il o dmandè l’délivracion d’Robert por lé juger. Ches Ingloés is ont rfusè, chou qu’o intrainnè l’colère à ches Franchoés qu’ont confistchè l’Djuiyinne à ches Ingloés. Édward i nin o profitè à ch’momint-chi por ervnir edseur l’aschinsion au tronne à Filipe VI pi i s’o déclatchè roé d’Franche légitinme li-minme. Il o déclarè l’dgère à l’Franche ech 7 d’octobe ed 1337.
L’ercontchète pi l’victoére franchoéses
El période inte 1429 pi 1453 al est caractérisèe per unne suite ed défoaites ingloése pi unne ercontchète d’ech téritoére franchoés (foqu’Calés) per ech deufin Carles dvenu ch’roé Carles VII, tout cho impulsè prunmièrmint in 1429 per l’aparicion soudainnmint d’un personnage nin-atindu : Jeanne d’Arc. In éfet, ches succhès à Jeanne d’Arc is vont permète d’afirmer l’légitimitè à ch’deufin Carles qui vo dvenir Carles VII aprés ch’sake à Rins in 1430. Pis, in 1435, l’alianche inte ches Ingloés pi ches Bourdgingnons a vo s’gadrouiller, cho vo donner un avantache militoaire à ches Franchoés. Infin, inte 1430 pi 1440, l’armèe franchoése a s’o bèlmint rfoaite, rorganisèe, mius étchipèe pi perparèe (espéchialmint l’artillrie), al o pu foaire partir ches Ingloés d’ches régions otchupèes pus aisiè.
El rorganisacion in Franche
In 1364, ech roé Jean II i s’o moéru. Ches armèes franchoéses conduites per Bertrand du Guesclin is vinktte ches seudards à Carles ed Navare à Cocherel, chou qui vo permète ech couronnmint à Carles ech deufin conme roé d’Franche. Alorse, cminche unne grande euve ed rorganisacion d’ech roéïaume Franche pindant l’trève avuc ches Ingloés.